**Περιγραφικό εργαλείο αυτο-παρατήρησης**

**για τη διερεύνηση της συμμετοχής των παιδιών σε οργανωμένες δραστηριότητες**

Κατά τη διάρκεια μίας οργανωμένης δραστηριότητας μπορώ να καταγράψω τις παρατηρήσεις μου με τη βοήθεια της παρακάτω κλείδας, οι άξονες της οποίας αφορούν τις επιλογές μου στον σχεδιασμό, την οργάνωση και την εφαρμογή των δράσεων των παιδιών. Οι ερωτήσεις αφορούν τις ενέργειές μου και τον αντίκτυπό τους στις δράσεις των παιδιών, είναι ενδεικτικές και με βοηθούν να εντοπίσω τον βαθμό υποστήριξής μου στη συμμετοχή των παιδιών. Δεν είναι απαραίτητο να απαντηθούν όλα τα ερωτήματα με τη σειρά παρά μόνο όσα προκύπτουν από την παρατήρηση. Η κλείδα μπορεί να συμπληρωθεί μετά το πέρας της οργανωμένης δραστηριότητας και αφού είμαι σίγουρη ότι έχω μια σαφή εικόνα από την πορεία της δραστηριότητας.

Για να είναι πιο αξιόπιστα τα αποτελέσματα προτείνεται η ηχογράφηση της δραστηριότητας για τη συμπλήρωση της κλείδας. Η κλείδα μπορεί να χρησιμοποιηθεί όσο συχνά επιθυμώ ή θεωρώ ότι είναι χρήσιμη η καταγραφή δεδομένων για τη συμμετοχή των παιδιών σε ποικίλες οργανωμένες δράσεις. Μετά τη συμπλήρωση της κλείδας μελετώ τις παρατηρήσεις μου και αναστοχάζομαι πάνω σε αυτές. Οι καταγραφές μου μπορούν να αξιοποιηθούν: α) στη βάση του ‘τι μπορώ να κάνω για να βελτιώσω/ενισχύσω τη συμμετοχή των παιδιών;’ και β) στον επανέλεγχο των ενεργειών μετά τις παρεμβάσεις / δράσεις μου για την ενίσχυση της συμμετοχής των παιδιών.

**Νηπιαγωγείο/ τάξη…………………………………………………………………………………………………… Ημερομηνία………………………………………………….**

**Οργανωμένη δραστηριότητα……………………………………………………………………………………………………………………………………………………………**

|  |
| --- |
| **Ενέργειες νηπιαγωγού – δράσεις παιδιών**  |
| **Άξονες** | **Ενδεικτικές ερωτήσεις** | **Παρατηρήσεις** |
| **1.** | **Ως προς την έναρξη της δραστηριότητας***(Εισαγωγή – πρόβλημα – διερεύνηση απόψεων και λύσεων)* | - Πώς εισάγω το πρόβλημα;- Έχει νόημα το πρόβλημα για τα παιδιά; Γιατί; - Πώς ανταποκρίνονται τα παιδιά στο πρόβλημα; Ποιες είναι οι αντιδράσεις τους;- Δίνω ευκαιρίες σε όλα τα παιδιά να εκφράσουν τις απόψεις τους σχετικά με το πρόβλημα; Πώς;- Διερευνώ τις προϋπάρχουσες γνώσεις και εμπειρίες των παιδιών; Πώς;- Αξιοποιώ τις προϋπάρχουσες γνώσεις και εμπειρίες των παιδιών; Με ποιον τρόπο;- Κάνουν τα παιδιά υποθέσεις για τα αίτια του προβλήματος; Αιτιολογούν τον τρόπο σκέψης τους; - Προτείνουν τα παιδιά λύσεις στο πρόβλημα;- Ενισχύω τα παιδιά να σκεφτούν και να εκφράσουν απόψεις για τα αίτια και τις λύσεις του προβλήματος; - Τι είδους λύση δίνεται τελικά και με ποιον τρόπο προκύπτει/επιλέγεται;- Υπάρχει κάτι που εμποδίζει τη διαδικασία επίλυσης του προβλήματος; Αν ναι, τι είναι αυτό και ποιος είναι ο ρόλος μου και ο ρόλος των παιδιών σχετικά μ’ αυτό; |  |
| **2.** | **Ως προς τις διαλογικές πρακτικές***(Είδος ερωτήσεων – αιτιολόγηση – ενεργητική ακρόαση)*  | - Ενθαρρύνω τη συζήτηση με τα παιδιά;- Συμμετέχουν όλα τα παιδιά στη συζήτηση; Με ποιον τρόπο;- Θέτω εύστοχες, ανοιχτές και διερευνητικές ερωτήσεις στα παιδιά;- Ζητάω από τα παιδιά να αιτιολογήσουν τις απαντήσεις τους, να εξηγήσουν καλύτερα αυτό που λένε ή να το περιγράψουν εκτενέστερα;- Ακούω με προσοχή όλες τις απαντήσεις των παιδιών; δείχνω την ίδια προσοχή σε όλες τις απαντήσεις όλων των παιδιών;- Προτρέπω τα παιδιά να ακούν με προσοχή τις απαντήσεις των συμμαθητών τους, να σκεφτούν σχετικά μ’ αυτές και να πουν τη γνώμη τους; - Βοηθάω κάποια παιδιά που δεν συμμετέχουν στη συζήτηση να πουν την άποψή τους; Με ποιον τρόπο το κάνω αυτό;-Πώς χειρίζομαι τις απαντήσεις που δίνουν τα παιδιά; -Υπάρχει κάτι που εμποδίζει το διάλογο με τα παιδιά; Αν ναι, τι είναι αυτό και ποιος ο ρόλος μου και ο ρόλος των παιδιών σχετικά μ’ αυτό; |  |
| **3.** | **Ως προς την εξέλιξη της δραστηριότητας***(Προτάσεις & αποφάσεις παιδιών για δράση – εργασία σε ομάδες –ανάληψη ευθυνών – παρουσίαση & αξιολόγηση της δράσης και του αποτελέσματος)*  | - Με ποιον τρόπο εξελίσσεται η δραστηριότητα;- Εμπλέκω τα παιδιά σε αποφάσεις που αφορούν την πορεία της δραστηριότητας;- Προτείνουν τα παιδιά τρόπους (συν)εργασίας; - Δίνω την ίδια προσοχή στις προτάσεις όλων των παιδιών;- Συζητάω με τα παιδιά για τον τρόπο υλοποίησης των προτάσεών τους; - Δίνω την ευκαιρία στα παιδιά να πάρουν αποφάσεις και να αναλάβουν πρωτοβουλίες; - Αξιοποιώ τις αποφάσεις και τις πρωτοβουλίες των παιδιών;- Τι δράσεις αναλαμβάνουν τα παιδιά και πώς καθορίζονται αυτές οι δράσεις;- Ποια διαδικασία ακολουθείται για την προετοιμασία των δράσεων των παιδιών;- Εργάζονται τα παιδιά σε ομάδες; Με ποιον τρόπο αποφασίζεται αυτό; Πώς προκύπτουν οι ομάδες; Πώς προετοιμάζεται κάθε ομάδα για τον τρόπο με τον οποίο θα εργαστεί; - Πώς εργάζεται κάθε ομάδα; Ποιος είναι ο ρόλος κάθε παιδιού στην ομάδα;- Όλες οι ομάδες κάνουν την ίδια εργασία;- Ποιος είναι ο ρόλος μου την ώρα που τα παιδιά εργάζονται σε ομάδες; Πώς χειρίζομαι περιπτώσεις παιδιών με περισσότερες πρωτοβουλίες ή χωρίς πρωτοβουλίες;- Υπάρχει συνεργασία μεταξύ των μελών σε κάθε ομάδα; -Ανταλλάσσουν ιδέες τα παιδιά στις ομάδες; -Πώς συνεχίζεται η διαδικασία μετά τις δράσεις των ομάδων; Τι κάνει κάθε ομάδα;- Δίνεται χρόνος σε κάθε ομάδα να παρουσιάσει το αποτέλεσμα της δουλειάς της, να μιλήσει για τον τρόπο που εργάστηκε και να αξιολογήσει την προσπάθεια και το αποτέλεσμα; Αν ναι, ποιος είναι ο ρόλος των άλλων ομάδων σ’ αυτή τη διαδικασία;- Δίνεται η ευκαιρία στα παιδιά να στοχαστούν σε σχέση με το αρχικό πρόβλημα και τη λύση που έδωσαν;- Ρωτάω τα παιδιά σχετικά με τις εντυπώσεις, τα συναισθήματα και τις τυχόν δυσκολίες σχετικά με την όλη διαδικασία/δραστηριότητα;- Με ποιον τρόπο ολοκληρώνεται η δραστηριότητα;- Δίνονται μελλοντικές προεκτάσεις στη δραστηριότητα; Ποιες; Από ποιον;- Υπάρχει κάτι που εμποδίζει τις δράσεις των παιδιών; Αν ναι, τι είναι αυτό και ποιος ο ρόλος μου και ο ρόλος των παιδιών σχετικά μ’ αυτό; |  |
| **4.** | **Ως προς το κλίμα της τάξης και τη συμπεριφορά των παιδιών***(Διαχείριση συγκρούσεων – ζητήματα πειθαρχίας – καθοδήγηση - ενθάρρυνση)*  | - Εκφράζουν κάποιες αντιρρήσεις τα παιδιά; Σχετικά με τι; Πώς το χειρίζομαι;- Προκύπτει κάποια σύγκρουση ή κάποια διένεξη μεταξύ των παιδιών; Πώς το διαχειρίζομαι; Τι κάνουν τα παιδιά;- Διαπραγματεύομαι ζητήματα πειθαρχίας στη διάρκεια της δραστηριότητας; Τι είδους; Με ποιον τρόπο;- Επιβάλλω κυρώσεις; Για ποιον λόγο; Με ποιον τρόπο;- Απαιτώ από τα παιδιά συγκεκριμένες συμπεριφορές και τρόπους ανταπόκρισης στη διάρκεια της δραστηριότητας; Με ποιον τρόπο εκφράζω/εκδηλώνω τις απαιτήσεις μου;- Επιβάλλω στα παιδιά τις δικές της ιδέες και λύσεις;- Δείχνω από την αρχή μια υποστηρικτική διάθεση προς τα παιδιά και τη διατηρώ σε όλη τη διάρκεια της δραστηριότητας; - Καθοδηγώ τις δράσεις των παιδιών; Σε ποιες περιπτώσεις; Με ποιον τρόπο;-Είμαι ελαστική στις συμπεριφορές και τις στάσεις των παιδιών; |  |